সুনামগঞ্জের তাহিরপুরে সীমান্তে দু’আধ্যাধিক মহা সাধকের দেশী ভক্ত ছাড়াও এবার ৬০ দেশের কয়েক লাখ ভক্ত, দর্শনার্থী ও পুণ্যার্থীদের অংশ গ্রহনে বুধবার থেকে শুরু হচ্ছে তিন দিনব্যাপী লাখো মানুষের বাৎসরিক মিলন মেলা।’ তাহিরপুরের সীমান্তবর্তী লাউড়েরগড়ের সাহিদাবাদের হযরত শাহ আরেফিন (রহ.) আস্থানায় ও রাজারগাঁও’র শ্রী অদ্বৈত প্রভুর জন্মধাম সংলগ্ন (পণতীর্থ ধাম) জাদুকাঁটা নদীর তীরে বুধবার সকাল থেকে শুরু হচ্ছে তিন দিনব্যাপী কয়েক লাখ মানুষের অংশ গ্রহনে মিলনমেলা।’ সারা দেশের বিভিন্ন এলাকা থেকে ইতিমধ্যে কয়েক লাখ ভক্ত ওরস ও স্নানযাত্রা উৎসবে যোগ দিতে তাহিরপুরের ওরস স্থল, অদ্বৈত প্রভুর আখড়া বাড়ি, গড়কাটি ইসকন মন্দির সহ আশে পাশের হাট বাজার ও গ্রাম গুলোতে সমবেত হয়েছেন।’